Tyler Hamilton

Tyler Hamilton (s. 1. maaliskuuta 1971 Marblehead, Massachusetts) on entinen yhdysvaltalainen pyöräilijä. Hän sai veridopingin käytöstä kahden vuoden kilpailukiellon, joka päättyi syyskuussa 2006. Marraskuussa 2006 Hamilton teki sopimuksen UCI Continental Circuits tason tallin Tinkoff Credit Systemsin kanssa. Talli kuitenkin jäädytti Hamilton sopimuksen kun hänet liitettiin Operaatio Puertoon. Vuoden 2004 kesäolympialaisissa Ateenassa Hamilton voitti alun perin kultaa henkilökohtaisessa aika-ajossa. 20. syyskuuta 2004 kävi ilmi, että Hamilton antamassa dopingtestissä oli jälkiä veridopingin käytöstä. Kaksi päivää positiivisen testituloksen julkistamisen jälkeen kansainvälinen olympiakomitea ilmoitti, että Hamilton saa pitää kultamitalin, koska tuloksen vahvistava B-näyte ei ollut positiivinen. Laboratorio, jossa näyte tutkittiin, oli jäädyttänyt näytteen, minkä takia siitä ei enää voitu tehdä testejä. Venäjän olympiakomitea jätti asiasta vetoomuksen urheilun kansainväliseen välitystuomioistuimeen. 27. kesäkuuta 2006 tuomioistuin kuitenkin hylkäsi vetoomuksen. Hamilton oli juuri ehtinyt keskeyttää Espanjan ympäriajon kun KOK ilmoitti, että hän saa pitää mitalinsa. Hän oli voittanut 11. syyskuuta 2004 ajetun 8. etapin, joka oli henkilökohtainen aika-ajo, mutta vetäytyi vatsakipujen vuoksi kilpailusta 6 päivää myöhemmin. Etappivoittajana Hamilton joutui dopingtestiin ja sai 13. syyskuuta 2004 tietää, että hänen kaksi päivää aiemmin antamansa näyte sisälsi merkkejä verimanipulaatiosta. Aluksi Phonak- tallin johto tuki Hamiltonia, mutta kun toinenkin tallin ajaja Santiago Pérez jäi kiinni dopingtestissä, talli veti tukensa myös Hamiltonilta. Olympialaisissa ja Espanjan ympäriajossa annetut dopingnäytteet eivät olleet ainoita merkkejä siitä, että Hamilton oli manipuloinut veren hematokriittiarvoaan. Huhtikuussa 2004 terveystarkastus osoitti poikkeavia veriarvoja. 18\. huhtikuuta 2005 Hamilton sai Yhdysvaltain antidopingtoimikunnalta kahden vuoden kilpailukiellon. 18. toukokuuta Hamilton jätti vetoomuksen urheilun kansainväliseen välitystuomioistuimeen, mutta veti vetoomuksensa pois myöhemmin. Kilpailukielto päättyi 22. syyskuuta 2006, kaksi vuotta positiivisen dopingnäytteen antamisen jälkeen. Vuonna 2009 Hamilton antoi jälleen positiivisen dopingnäytteen ja sai kahdeksan vuoden kilpailukiellon. Hamilton kertoi sairastavansa masennusta ja käyttäneensä steroideja sisältänyttä masennuslääkettä. Vuonna 2012 Kansainvälinen olympiakomitea hylkäsi Hamiltonin suorituksen Ateenan olympialaisten aika- ajossa ja jakoi lajin mitalit uudestaan. Vuonna 2012 Hamilton julkaisi paljastuskirjan[3], jossa hän kertoo avoimesti käyttäneensä EPO-horminia, testosteronia ja veritankkausta valtaosan ammattilaisajastaan. Kirjassa hän myös paljastaa yksityiskohtaisesti Lance Amstrongin käyttämiä doping- menetelmiä == Saavutuksia == ;1996 :Teleflextoer, kokonaiskilpailun ja 3. etapin (aika-ajo) voitto ;1998 :Ranskan ympäriajo, 7. etapilla (aika-ajo) toinen ;1999 :Tanskan ympäriajo, kokonaiskilpailun ja 4 b -etapin (aika-ajo) voitto :Ranskan ympäriajo, kokonaiskilpailussa kolmastoista, 19. etapilla (aika-ajo) kolmas ;2000 :Dauphiné Libéré, kokonais- ja mäkikilpailun sekä 4. ja 5. etapin voitto :Alankomaiden ympäriajo, 4. etapin (aika-ajo) voitto :Olympialaisten aika-ajo, kymmenes ;2002 :Italian ympäriajo, kokonaiskilpailussa toinen, 14. etapin (aika-ajo) voitto :Ranskan ympäriajo, kokonaiskilpailussa viidestoista ;2003 :Liège–Bastogne–Liège, voitto :Tour de Romandie, kokonaiskilpailun ja 5. etapin (aika-ajo) voitto :Ranskan ympäriajo, kokonaiskilpailussa neljäs, 16. etapin voitto, 19. etapilla (aika-ajo) toinen :Pariisi–Nizza-ajo, mäkikilpailun voitto :Baskimaan ympäriajo, kokonaiskilpailussa toinen ;2004 :Tour de Romandie, kokonais- ja pistekilpailun sekä 5. etapin (aika-ajo) voitto :Dauphiné Libéré, kokonaiskilpailussa toinen ;2008 :Tour of Qinghai Lake, kokonaiskilpailun ja 7. etapin voitto : Yhdysvaltain maantieajomestari == Lähteet == *Tyler Hamilton Trap-Friis -tietokannassa *Tyler Hamilton Cyclingarchive-sivustolla * The Secret Race: Inside the hidden world of Tour de France.Copyright © 2012, 2013 by Tyler Hamilton and Daniel Coyle BANTAM BOOKS eISBN: 978-0-345-53043-1 ===Viitteet=== Luokka:Yhdysvaltalaiset maantiepyöräilijät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut pyöräilijät Luokka:Vuonna 1971 syntyneet Luokka:Elävät henkilöt